Arbeitstagung zur alemannischen Dialektologie
D Arbetstääg für die alemannischi Dialäktology, früener Arbetstääg vo den alemannische Dialäktolooge oder, wie d Dialäktolooge sälber säge, eifach d Alemannetagige, sind Träffe vo Sproochwüsseschafter, wo Frooge vom Alemannischen undersueche.

Bi dene wüsseschaftliche Tagige, wo all drüü Joor im ene Oort vo dr Alemannia stattfinde, bespräche Fachlüüt vo dr Linguistik Sache vo der alemannische Sprooch – oder vom Weschtoberdüütsche, wie men au seit – und psunders die regionale Underschiid zwüsche de verschidene Dialäkt im alemannische Sproochruum. Es goot um alli mögleche Gsichtspünkt vo der modärne Dialäktology, öppe um d Sproochgeografy und der Sproochkontakt, um d Sproochgschicht und d Sprochveränderig und trum wie me d Sprooch im Alltag pruucht, um d Grammatik und d Syntax vo de Dialäkt, und um d Methode vo der Lexikografy und d Entwicklig vo de alemannische Grosswörterbüecher. D Tagigsteilnämer chömen ame zur Hauptsach us em oberdütsche Ruum vo Tüütschland, der Schwiiz, Öschtrych und Frankrych, und mängmol au no vo wyter wägg und us anderne Länder, und sie stelle die aktuelli Forschig a de Universitäte und bi anderne Instituzioone vor und diskutiere d Arbetsergäbnis und nöji Frooge.

D Vorträäg vo de meischte vo dene wüsseschaftleche Verastaltige sind publiziert und gänd e guete Überblick über s Arbetsgebiet vo der regionale Dialäktology.

wo d Tagige gsi sind und um was für nes Thema es ggangen isch 

 Züri, 7./8.6.1963
 Frybeg im Brysgau, 10./11.6.1966
 Stroossburg, 6.–8.6.1969
 Dibenga, 30.10.–1.11.1972: Dialekt als Sprachbarriere?
 Bezau, Bregenzerwald, 1.–3.5.1975: Beiträge zur Semantik
 Augschbrg, 4.–7.10.1978: Historische, geographische und soziale Übergänge im alemannischen Sprachraum
 Fryburg im Üechtland, 1.–3.10.1981: Wortschatzprobleme im Alemannischen
 Triisabärg, FL, 20.–22.9.1984: Probleme der Dialektgeographie
 Stroossburg, 21.–23.9.1987: Alemannische Dialektologie im Computer-Zeitalter
 Frybeg im Brysgau, 4.–6.10.1990: Alemannisch in der Regio
 Basel, 23.–25.9.1993: Alemannische Dialektforschung. Bilanz und Perspektiven.
 Ellwange, 25.–29.9.1996: Syntax und Stilistik der Alltagssprache
 Augschbrg, 29.9.–3.10.1999: Bausteine zur Sprachgeschichte
 Mänidorf, Kanton Züri, 16.–18.9.2002: Alemannisch im Sprachvergleich
 Lochau, Vorarlberg, 19.–21.9.2005 Raumstrukturen im Alemannischen
 Fryburg im Üechtland, 7.–10.9.2008: Alemannische Dialektologie: Wege in die Zukunft
 Stroossburg, 26.–28.10.2011: Dialekte im Kontakt
 Dibenga, 8.–10.10.2014: Dialekt und Öffentlichkeit
 Frybeg im Brysgau, 11.–13.10.2017
 Khuur, 7.–9.9.2022: Dialekt in Gesellschaft und Schule

Literatur 
 Bruno Boesch: Zehn Jahre alemannische Mundartwissenschaft und Namenskunde. Ein Rückblick auf vier Tagungen und ein Überblick über die Forschung der Jahre 1964—1974 (mit einer Bibliographie). In: Montfort 27 (1975), S. 123–151 (online).

Kwelle 

Alemannisch
Sprochwüsseschaft